**Erich Heckel** (født 31. juli 1883 i Döbeln (Sachsen), død 27. januar 1970 i Radolfzell am Bodensee) var en tysk ekspresjonistisk maler og grafiker.

Liv og virke
------------

### Bakgrunn

Erich Heckel var sønn av en jernbaneingeniør. Han startet sine studier med arkitektur i Dresden, men var like mye interessert i litteratur. Han brøt av, og begynte som autodidakt kunstner med selvstudier innen malerkunst og grafiske teknikker.

Han ble funnet uegnet for militærtjeneste under første verdenskrig, men han ble med et ambulanseteam som hentet skadde fra fronten.

### Kunstnerisk karriere

Han møtte Ernst Ludwig Kirchner, Karl Schmidt-Rottluff og Fritz Bleyl (som trakk seg ganske snart) i løpet av studietiden, og ble med på å stifte kunstnergruppen Die Brücke *(broen)* i 1905. Senere kom Max Pechstein, Emil Nolde og Otto Mueller med. Die Brücke hadde egen passiv støttemedlemsforening, som dels støttet ved kjøp, men også kontingent. De fikk en årlig Brücke-mappe med grafiske arbeider. Gruppen hadde problemer med å formulere hva de hadde felles, og gikk i oppløsning da kunstnerne etterhvert gikk sine egne veier.

I perioder var han og Schmidt-Rottluff i Dangast på Nordsjøkysten og malte. Ellers hadde han atelierfellesskap med Kirchner ved behov. Slikt fellesskap ble oppfattet som en del av et ideelt og på mange vis utopisk kunstnerliv, med enhet i liv og arbeide. En videreføring var turer til bredden av *Moritzburger Teichen* (*Teich* betyr basseng, og er en kunstig innsjø, vanligvis laget som vannreserve i tilfelle av brann) nær Dresden. Temaet var akt i fri bevegelse og fri natur. Gruppestilen var tydelig. Ett av gruppens forbilder var Edvard Munch, og *broen* var ment å skape overgang mellom tysk neo-romantikk og moderne ekspresjonisme. Mange av bildene ble laget med henblikk på å kunne reproduseres, slik at folk skulle ha råd til å kjøpe god kunst.

**«Entartet»**: Nazistene erklærte hans arbeider for entartet i 1937 og nedla utstillingsforbud. Over 797 arbeider i offentlig eie ble inndradd, og i 1944 var alle trykkplater destruert. I tillegg ble både atelieret i Berlin og billedlageret truffet av allierte bomber i løpet av annen verdenskrig.

Etter krigen bodde han i Hemmenhofen i nærheten av Bodensee og underviste ved akademiet i Karlsruhe til 1955. Heckel ble i 1967 utnevnt til den tyske ordenen Pour le Mérite für Wissenschaften und Künste. Han fortsatte å male til han døde i Radolfzell i 1970.

Det er utarbeidet en Catalogue raisonné over hans trykk. Den omfatter 465 tresnitt, 375 raderinger og 499 litografier. Av disse stammer over 200 fra hans siste syv leveår.

Fra oktober 2004 til februar 2005, ble der avholdt en stor retrospektivutstilling i Brücke Museum i Berlin.

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Erich-Heckel, besøkt 9. oktober 2017[Hentet fra Wikidata]
2. 1 2   Gemeinsame Normdatei, besøkt 26. april 2014[Hentet fra Wikidata]
3. ↑   Benezit Dictionary of Artists, «Erich Heckel», Benezit-ID B00085134[Hentet fra Wikidata]
4. 1 2   RKDartists, «Erich Heckel», RKD kunstner-ID 36792[Hentet fra Wikidata]
5. ↑   Gemeinsame Normdatei, besøkt 11. desember 2014[Hentet fra Wikidata]
6. ↑   Autorités BnF, data.bnf.fr, besøkt 10. oktober 2015[Hentet fra Wikidata]
7. ↑   Gemeinsame Normdatei, besøkt 31. desember 2014[Hentet fra Wikidata]
8. ↑   Museum of Modern Arts online samling, MoMA kunstner-ID 2569, besøkt 4. desember 2019[Hentet fra Wikidata]
9. ↑   sammlung.staedelmuseum.de, besøkt 26. juli 2019[Hentet fra Wikidata]
10. ↑  service=direct/1/ResultListView/moduleContextFunctionBar.navigator.first&sp=10&sp=Scollection&sp=SfieldValue&sp=0&sp=54&sp=3&sp=SdetailList&sp=775&sp=Sdetail&sp=0&sp=F&sp=0 Liste over 797 beslag.

Se også
-------

* Die Brücke

Eksterne lenker
---------------

* Offisielt nettsted Rediger på Wikidata

* (en) Erich Heckel – kategori av bilder, video eller lyd på Commons Rediger på Wikidata
* (en) Erich Heckel – Olympedia Rediger på Wikidata

* (en) Erich Heckel – Sports-Reference (OL-resultater – arkivert) Rediger på Wikidata
* Erich Heckel's 1920s work at the Brücke Arkivert 22. oktober 2009 hos Wayback Machine.
* works of the artist at "Museumsportal Schleswig-Holstein"
* Available Works & Biography Arkivert 22. oktober 2007 hos Wayback Machine. Galerie Ludorff, Duesseldorf, Germany

  


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Sächsische Biografie **·** Encyclopædia Universalis **·** Nationalencyklopedin **·** BIBSYS **·** Kunstindeks Danmark **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ULAN **·** NKC **·** BNE **·** CiNii **·** KulturNav **·** Munzinger (iba)
 |

Portal: Andre verdenskrig